Ir-Regolament tal-Kunsill (KEE) Nru 4154/87 tat-22 ta’ Diċembru 1987 li jistabbilixxi l-metodi ta’ l-analiżi u d-dispożizzjonijiet tekniċi l-oħrajn meħtieġa għall-implimentazzjoni tar-Regolament (KEE) Nru 3033/80 li jistabbilixxi l-arranġamenti kummerċjali applikabbli għal ċerti oġġetti li jirriżultaw mill-ipproċessar tal-prodotti agrikoli



Official Journal L 392 , 31/12/1987 P. 0019 - 0028

Finnish special edition: Chapter 3 Volume 25 P. 0226

Swedish special edition: Chapter 3 Volume 25 P. 0226

CS.ES Chapter 3 Volume 07 P. 388 - 397

ET.ES Chapter 3 Volume 07 P. 388 - 397

HU.ES Chapter 3 Volume 07 P. 388 - 397

LT.ES Chapter 3 Volume 07 P. 388 - 397

LV.ES Chapter 3 Volume 07 P. 388 - 397

MT.ES Chapter 3 Volume 07 P. 388 - 397

PL.ES Chapter 3 Volume 07 P. 388 - 397

SK.ES Chapter 3 Volume 07 P. 388 - 397

SL.ES Chapter 3 Volume 07 P. 388 - 397



Ir-Regolament tal-Kunsill (KEE) Nru 4154/87 tat-22 ta’ Diċembru 1987 li jistabbilixxi l-metodi ta’ l-analiżi u d-dispożizzjonijiet tekniċi l-oħrajn meħtieġa għall-implimentazzjoni tar-Regolament (KEE) Nru 3033/80 li jistabbilixxi l-arranġamenti kummerċjali applikabbli għal ċerti oġġetti li jirriżultaw mill-ipproċessar tal-prodotti agrikoli IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 rigward in-nomenklatura tat-tariffi u l-istatistika u rigward it-Tariffa Doganali Komuni [1] kif emendat bir-Regolament (KEE) Nru 3985/87 [2] u partikolarment l-Artikolu 9 tiegħu, Billi r-Regolament tal-Kummissjoni (KEE) Nru 1061/69 [3], kif l-aħħar emendat bir-Regolament (KEE) Nru 1822/86 [4], definit bil-metodi analitiċi li għandhom ikunu wżati għall-applikazzjoni tar-Regolament tal-Kunsill (KEE) Nru 1059/69 [5];Billi r-Regolament (KEE) Nru 1059/69 kien ġie mħassar u mibdul bir-Regolament tal-Kunsill (KEE) Nru 3033/80 [6], kif l-aħħar emendat bir-Regolament (KEE) Nru 3743/87 [7]; Billi l-proċeduri għall-implimentazzjoni tar-Regolament (KEE) Nru 3033/80 dwar l-importazzjoni, kienu preskritti bir-Regolament tal-Kunsill (KEE) Nru 3034/80 tal-11 ta’ Novembru, 1980, li jistabbilixxi l-kwantitajiet tal-prodotti bażiċi li huma meqjusa bħala li kienu użati fil-manifattura ta’ oġġetti koperti bir-Regolament Nru 3033/80 [8] li jemenda r-Regolament (KEE) Nru 950/68 rigward it-Tariffa Komuni Doganali, kif l-aħħar emendat bir-Regolament (KEE) Nru 4091/87 [9] Billi biex jittieħed akkont ta’ l-evoluzzjoni xjentifika u teknoloġika tal-metodi analitiċi u li jkompli jassigura t-trattament uniformi dwar l-importazzjoni fil-Komunità ta’ l-oġġetti koperti bir-Regolamenti (KEE) Nru 3033/80, huwa xieraq li jitħassar u jkun mibdul bir-Regolament (KEE) Nru 1061/69; Billi l-miżuri li hemm provvediment dwarhom f’dan ir-Regolament huma skond l-opinjoni tal-Kumitat tan-Nomenklatura, ADOTTAT DAN IR-REGOLAMENT L-Artikolu 1 Dan ir-Regolament jistabbilixxi l-metodi ta’ l-analiżi meħtieġa għall-implimentazzjoni tar-Regolamenti (KEE) Nru 3033/80 (sakemm l-importazzjonijiet huma konċernati) u (KEE) Nru 3034/80, jew, fl-assenza tal-medotu ta’ l-analiżi, in-natura ta’ l-operazzjonijiet analitiċi li għandhom jitwettqu jew dwar il-prinċipju tal-metodu li għandu jkun applikat. L-Artikolu 2 Bi qbil mad-definizzjonijiet ta’ l-Anness III tar-Regolament (KEE) Nru 3034/80 li jikkonċerna: - lamtu/glukożju, il-kontenut, u - is-sukrożju/zokkor invertit/il-kontenut ta’ l-iżoglukożju u għall-fini li jiġu implimentati l-Annessi II u III ta’ dak ir-Regolament, il-formuli li ġejjin, il-proċeduri u l-metodu li għandhom jiġu użati: 1. Il-kontenut tal-lamtu jew tal-glukożju: (espress bħala 100 % tal-lamtu anidruż tal-prodotti kif ippreżentati (a) (ZF) x 0,9, jekk il-kontenut tal-glukożju huwa inqas mill-kontenut tal-fruttożju; (b) (Z G) x 0,9, jekk il-kontenut tal-glukożju huwa anqas mill-kontenut tal-fruttożju fejn: jew Z huwa l-kontenut tal-glukożju determinat bil-metodu stabbilit fl-Anness I ta’ dan ir-Regolament; F huwa l-kontenut tal-fruttożju determinat mill-HPLC (il-kromatografija tal-likwidu ta’ prestazzjoni għolja); G huwa l-kontenut tal-glukożju determinat mill-HPLC. Fil-każ 1 (a), meta l-preżenza tal-lattożju idrolisat hija ddikjarata u/jew jinstabu fil-kwantitajiet tal-lattożju u l-galattożju, il-kontenut tal-glukożju jkun ekwivalenti għall-kontenut tal-galattożju (determinat mill-HPLC) għandu jiġi mnaqqas mill-kontenut tal-glukożju (Z) qabel ma ssir xi kalkolazzjoni oħra. 2. Il-Kontenut tas-suktożju/zokkor invertit/iżoglukożju: (espress bħala kontenut tas-sukrożju tal-prodotti) (a) S + (2F) x 0,95, jekk il-kontenut tal-glukożju ma jkunx inqas mill-kontenut tal-fruttożju (b) S + (G + F) x 0,95, jekk il-kontenut tal-glukożju jkun inqas mill-kontenut tal-fruttożju meta: jew S huwa l-kontenut tas-sukrożju determinat mill-HPLC; F huwa l-kontenut tal-fruttożju determinat mill-HPLC; G huwa l-kontenut tal-glukożju stabbilit mill-HPLC. Meta l-preżenza tal-lattożju idrolisat hija ddikjarata u/jew jinstabu kwantitajiet tal-lattożju u l-galattożju, il-kontenut tal-glukożju, ekwivalenti għall-kontenut tal-galattożju (determinat mill-HPLC) għandhom jitnaqqsu mill-kontenut tal-glukożju qabel isir xi kalkolu ieħor. 3) Il-Kontenut tal-grass fil-ħalib: (a) Apparti milli kif ipprovdut mod ieħor fil-paragrafu (b) hawn taħt, il-kontenut tal-grass fil-ħalib skond il-piż għandu jkun iddeterminat b’estratt li jsir bil-pitrolju ħafif wara l-idroliżi bl-aċidu idrokloriku. (b) Meta l-grass li mhumiex xaħmijiet tal-ħalib fil-kompożizzjoni tal-prodotti, il-proċedura segwenti għandha tkun applikata. - il-persentaġġ tal-piż tal-grassijiet totali fl-oġġetti għandu jkun determinat kif imsemmi fi (a) hawn fuq, - il-persentaġġ tal-piż ta’ l-aċidu butiriku fil-grass totali għandu jittieħed bil-metodu IUPAK Nru 23.10 (referenza:Pure and Applied Chemistry, 1986, 58, Nru. 10 pp.1419-1428), - il-persentaġġ bil-piż tal-grass tal-ħalib fil-prodotti għandu jiġi kalkulat billi l-persentaġġ butiriku tal-kontenut ta’ l-aċidu tax-xaħmijiet totali bi 27, imbagħad timmoltiplika t-tweġiba bil-persentaġġ tal-piż tax-xaħmijiet totali tal-prodotti u tiddividihom bi 100. 4. Il-Kontenut tal-proteina (a) tal-ħalib tal-prodotti għandu jkun ikkalkolat billi jkun immoltiplikat il-kontenut tan-nitroġenu (stabbilit permezz tal-metodu Kjeldahl) bin-numru 6,39. (b) billi l-komponenti li jkunu jinsabu fil-proteini apparti mill-proteini tal-ħalib għandhom ukoll jiġu ddikjarati fil-kompożizzjoni tal-prodotti: (i) il-kontenut totali tan-nitroġenu għandu jkun determinat bil-metodu Kjeldahl; (ii) il-proteina tal-ħalib għandha tkun ikkalkulata kif imsemmija fi (a) hawn fuq billi tnaqqas mill-kontenut tan-nitroġenu totali, il-kontenut tan-nitroġenu li jkun korrispondenti mal-proteini li ma jkunux tal-ħalib. L-Artikolu 3 Għall-iskopijiet ta’ l-implimentazzjoni ta’ l-Anness I tar-Regolament (KEE) Nru 3034/80, għandhom jintużaw il-metodi jew il-proċeduri segwenti: 1) Għall-iskop li jiġu klassifikati prodotti li jaqgħu taħt is-subintestaturi 0403 1051 sa 0403 1059, 0403 10 91 sa 0403 10 99, 0403 90 71 sa 0403 90 79 u 0403 90 91 sa 0403 90 99 tan-nomenklatura magħquda, il-kontenut tal-grass tal-ħalib għandu jkun iddeterminat bil-metodu riferut fl-Artikolu 2(3); 2) Għall-iskopijiet tal-klassifikazzjoni tal-prodotti li jaqgħu taħt is-subintestaturi 1704 1011 sa 1704 10 99 u 1905 20 10 sa 1905 20 90 tan-nomenklatura, magħquda, il-kontenut tas-sukrożju, li jinkludi iz-zokkor invertit espress bħala sukrożju, għandu jkun iddeterminat bil-metodu HPLC; (iz-zokkor invertiti espress bħala sukrożju tfisser is-somma ta’ l-ammonti egwali tal-glukożju u l-fruttożju immultiplikati bi 0,95); 3. Għall-iskopijiet tal-klassifikazzjoni tal-prodotti li jaqgħu fis-subintestatura 1806 10 10 sa 1806 10 90 tan-nomenklatura magħquda, il-kotenut tas-sukrożju/zokkor invertit/iżoglukożju għandha tkun iddeterminat skond il-formuli, il-metodu u l-proċeduri stabbiliti fl-Artikolu 2(2); 4. Għall-iskopijiet tal-klassifikazzjoni tal-prodotti li jaqgħu fis-subintestatura 3505 20 10 sa 3505 20 90 tan-nomenklatura magħquda, il-lamtu, id-destrin jew kontenut ta’ lamtu ieħor mibdul għandu jkun iddeterminat skond il-formuli, il-metodu u l-proċeduri stabbiliti fl-Artikolu 2(2); 5. Għall-iskopijiet tal-klassifikazzjoni tal-prodotti li jaqgħu fis-subintestaturi 3809 10 10 sa 3809 10 90 tan-nomenklatura magħquda, is-sustanza amilakuża għandha tkun iddeterminata bil-metodu stabbilit fl-Anness II ta’ dan ir-Regolament; 6. Għall-iskopijiet tal-klassifikazzjoni tal-prodotti li jaqgħu jew taħt is-subintestatura 1901 90 11 jew is-subintestatura 1901 90 19 tan-nomenklatura magħquda, id-distinzjoni għandha ssir fuq il-bażi ta’ l-estratt xott determinat bit-tnixxif f’temperatura ta’ 103 ± 2 oC għall-piż kostanti; 7. Għall-iskop li jkunu klassifikati prodotti li jaqgħu fis-subintestaturi 1902 19 10 u 1902 19 90 tan-nomenklatura magħquda, il-metodu stabbilit fl-Anness III ta’ dan ir-regolament għandu jiġi użat biex tinstab il-preżenza ta’ dqiq komuni tal-qamħ u s-smid fl-għaġin; 8) 8.Il-kontenut tal-mannitolu u D-glukitol (sorbitol) tal-prodotti li jidħlu fis-subintestaturi 2905 44 11 sa 2905 44 99 u 3823 60 11 sa 3823 60 99 tan-nomenklatura magħquda, huma stabbiliti bl-użu ta’ metodu bbażat fuq il-HPLC. L-Artikolu 4 1. Għandu jitħejja rapport dwar it-testijiet. 2. Ir-rapport dwar it-testijiet għandu jkollu l-informazzjoni li ġejja: - l-informazzjoni kollha meħtieġa biex ikun identifikat il-kampjun, - il-metodu użat u r-referenza preċiża għall-istrument legali li fih jinstab, jew, meta xieraq, ir-referenza dettaljata għall-metodu, li tispeċifika n-natura ta’ l-operazzjonijiet analitiċi jew il prinċipju tal-metodu li għandu jkun applikat, kif indikat f dan ir-Regolament, - kwalunkwe fatturi li jista’ jkollhom effett fuq ir-riżultati, - ir-riżultati ta’ l-analiżi, filwaqt li tittieħed konsiderazzjoni tal-mod użat biex jiġu espressi u l-metodu ta’ l-espressjoni kif iddettat mill-ħtiġiet tad-dwana jew tad-dipartimenti amministrattivi li talbu l-analiżi. L-Artikolu 5 Ir-Regolament (KEE) Nru 1061/69 huwa hawnhekk imħassar. L-Artikolu 6 Dan ir-Regolament għandu jidħol fis-seħħ nhar l-1 ta’ Jannar 1988. Dan ir-Regolament għandu jkun jorbot fl-intier tiegħu u jkun direttament applikabbli fl-Istati Membri kollha. Magħmul fi Brussel, it-22 ta’ Diċembru 1987. Għall-Kummissjoni Cockfield Viċi-President [1] ĠU L 256, tas-7.9.1987, p. 1. [2] ĠU L 376, tal-31.12.1987, p. 1. [3] ĠU L 141, tat-12.6.1969, p. 24. [4] ĠU L 158, tat-13.6.1986, p. 1. [5] ĠU L 141, tat-12.6.1969, p. 1. [6] ĠU L 323, tad-29.11.1980, p. 1. [7] ĠU L 352, tal-15.12.1987, p. 29. [8] ĠU L 323, tad-29.11.1980, p. 7. [9] ĠU L 382, tal-31.12.1987, p. 27. -------------------------------------------------- L-ANNESS I IL-MOD TA’ KIF IKUN IDDETERMINAT IL-KONTENUT TAL-LAMTU U TAD-DEGREDAZZJONI TAL-PRODOTTI TIEGĦU INKLUŻ IL-GLUKOŻJU 1. 1.L-iskop u l-qasam ta’ l-applikazzjoni (a) Dan il-metodu jippermetti d-determinazzjoni tal-kontenut tal-lamtu, il-prodotti tad-degredazzjoni tiegħu li jinkludu l-glukożju li minn issa ’l quddiem huwa referut bħala "lamtu". (b) Il-kontenut tal-"lamtu" riferut fi 1 (a) huwa egwali għall-valur ta’ E, kif kalkolat fil-paragrafu 6 tal-metodu preżenti. 2. Il-Prinċipju Il-kampjun jitkisser permezz ta’ l-idrossidu tas-sodju u l-lamtu jinqasam f’unitajiet ta’ glukożju ma’ l-amiloglukosidażju.Id-determinazzjoni tal-glukożju għandha ssir permezz tar-rotta enżimatika. 3. Kimika (Irid jintuża ilma distillat darbtejn.) 3.1 3.1. 0,5 N soluzzjoni ta’ l-idrossidu tas-sodju (0,5 mol/l). 3.2 3.2. 96 % (minimu) aċidu glaċċjali aċidiku. 3.3 3.3. Soluzzjoni ta’ amiloglukossidu: Immedjatament qabel l-użu, għandu jinħall madwar 10 mg ta’ l-amiloglukossidu (KE 3.2.1.3) (6 U għal kull mg) fi ml wieħed ta’ l-ilma [1]. 3.4 Is-soluzzjoni ta’ barriera tat-tritanolamina: Dewweb 14,0 tat-tritanolamina idroklorika (tris(2-idrosietilu) kloridu ammoniaku) u 0,25g tas-sulfat tal-manjeżju MgSO47H2O) fi 80 ml ta’ ilma, żid approssimament 5 ml ta 5 N soluzzjoni idrossidu tas-sodju (5 mol/l) u l-pH għandu jkun aġġustat sa 7,6, filwaqt li jintuża 1 N soluzzjoni ta’ l-idrossidu tas-sodju(1 mol/l).Żid sakemm isiru 100 ml bl-ilma.Din is-soluzzjoni ta’ barriera tista’ tinżamm għal mill-inqas erba’ ġimgħat f’temperatura ta’ 4o Ċ. 3.5 3.5.NADP (nikotinamida adenina dinukleotida fosfat, melħ dissodju) soluzzjoni: Dewweb 60 mg ta’ NADP fi 6 ml ta’ l-ilma. Din is-soluzzjoni tista’ tinżamm għal mill-anqas erba’ ġimgħat f’temperatura ta’ 4o Ċ. 3.6 3.6. ATP (adenossina – 5 – trifosfata – melħ dissodju) soluzzjoni : Iridu jinħallu 300 mg ATP.1H2O fl-ilma u 300 mg ta’ sodju ta’ l-idroġenu karbonat (NaHCO3) fi 6 ml ta’ l-ilma. Din is-soluzzjoni tista’ tinżamm mill-anqas għal erba’ ġimgħat f’temperatura ta’ 4o Ċ. 3.7 3.7.Is-sospenzjoni ĦK/G6P-DĦ (Ħeksokinażi (KE 2.7.1.1) u glukożju-6-fosfat-deidroġinaże (EC 1.1.1.49))issospendi 280 U ĦK u 140 U ta’ G6P-DĦ f’ml ta’ 3,2 M soluzzjoni tas-sulfat ta’ l-ammonju. Din is-sospensjoni tista’ tinżamm għal mill-inqas sena f’temperatura ta’ 4o Ċ. 4. 4.Apparat 4.1 4.1.banju ta’ l-ilma b’aġitatur manjetiku f’temperatura ta’ 60o Ċ. 4.2 4.2.Vireg manjetiċi. 4.3 4.3.UV spettrofotometru b’ ċelloli ottiċi ta’ 1 ċm. 4.4 4.4.Pipetti għal analiżi enżimatiċi.<0} 5. 5.Il-Metodu 5.1 5.1.Il-kampjun jiġi maħsul bl-etanol, maħlul fis-sodju idrossidu u l-"lamtu" soġġett għall-idroliżi enżimatika: 5.1.1 5.1.1.Il-piż tal-kampjun għandu jiġi magħżul kif ġej, skond il-kontenut tal-lamtu li ma jistax jeċċedi l-0,4g kull kampjun kif ġej: Il-kontenut presunt ta' 'lamtu' tal-prodott fi g/100 g | Il-piż approssimattiv tal-kampjun fi g (p) | Il-volum tal-garafina immarkata f' ml | Il-fattur tat-trattib sa litru wieħed (f) | > 70 | 0,35-0,4 | 500 | 2 | 20-70 | max. 0,5 | 500 | 2 | 5-20 | max.1 | 250 | 4 | < 5 | max.2 | 200 | 5 | 5.1.2 Iżen il-kampjun eżattament sa 0,1 mg. 5.1.3 Żid 50 ml ta’ 0,5 N soluzzjoni ta’ l-idrossidu tas-sodju (3.1) u ħawwad kontinwament għal 30 minuta fil-banju ta’ l-ilma (4.1) bi stikka manjetika fi 60 o Ċ. 5.1.4 Żid ftit ml ta’ aċidu aċetiku kkonċentrat (3.2) u wasal il-pH lejn 4,6 sa 4.8. 5.1.5 Poġġi fil-banju ta’ l-ilma bl-istikka manjetika (4.1) fi 60o Ċ, żid 1,0 ml ta’ soluzzjoni ta’ l-enżimi (3.3) u ħallihom bir-reazzjoni waqt li tħawwad kontinwament għal 30 minuta. 5.1.6 Wara li jibirdu, trasferixxi l-kwantità f’garafina gradwata (5.1.1) u żid bl-ilma sal-marka. 5.1.7 Jekk meħtieġ, iffiltra minn filtru forma ta’ lembut (ara n-Nota 1). 5.2 Determinazzjoni kwantitattiva tal-glukożju 5.2.1 Is-soluzzjoni tat-test għandha jkun fiha 10 sa 1000 mg ta’ glujkożju kull litru, li jikkorrispondi għal E340 ta’ bejn 0,1 u 1,0. L-assorbenza tas-soluzzjoni tat-test fi 1 + 30 trattib bl-ilma m’għandhiex teċċedi 0,4 (imkejla kontra l-arja), fi 340 mm. 5.2.2 Wassal is-soluzzjoni tal-barriera (3.4) sat-temperatura amjentali (20o Ċ). 5.2.3 It-temperatura tar-reaġenti u tal-kampjun għandha tkun ta’ bejn 20 u 25o Ċ. 5.2.4 Kejjel l-asorbenza fi 340 nm kontra l-arja (i.e. bl-ebda ċellola ottika fil-passaġġ tar-referenza). 5.2.5 Ipproċedi bi qbil mal-grafika tal-pipetta, ta’ hawn taħt: Ferra fiċ-ċelloli ottiċi | Kontroll | Test | Barriera (reaġent 3.4) | 1,0 | 1,oo | NADP (reaġent 3.5) | 0,10 | 0,10 | ATP (reaġent 3.6) | 0,10 | 0,10 | Soluzzjoni tat-test (5.1.6 jew 5.1.7) | — | 0,10 | Ilma iddistillat doppju | 2,00 | 1,90 | Ħallat u, wara madwar tliet minuti, kejjel l-assorbenza tas-soluzzjonijiet (E). Ibda r-reazzjoni billi żżid: | HK/G6P.DH (reaġent 3.7) | 0.02 | 0,02 | Ħallat. ħalli r-reazzjoni tipproċedi sa kemm tkun lesta (madwar 15-il minuta) u kejjel l-assorbenza tas-soluzzjonijiet (E). Jekk ir-reazzjoni ma tkunx waqfet wara 15-il minuta, aqra l-assorbenzi f'intervalli ta' ħames minuti l-waħda sakemm ir-rata taż-żieda tkun kostanti. Imbagħad għamel extrapolazzjoni lura lejn il-ħin taż-żidiet tas-sospenzjoni (3.7) (ara n-Nota 2) | 5.2.6 5.2.6. Għandhom imbagħad ikunu kkalkulati d-differenzi fl-assorbiment għall-kimika u l-kampjun (E2 - E1) Naqqas id-differenza fl-assorbenza tal-kimika in bjank (ΔE kimika in bjank) minn dak tal-kampjun (ΔE kampjun): +++++ TIFF +++++ Din id-differenza tagħti lill-kontenut tal-glukożju s-soluzzjoni tat-test: Il-kontenut tal-glukożju li jkun jinsab fis-soluzzjoni tat-test, g/l +++++ TIFF +++++ 3,22: il-volum tas-soluzzjoni għandha tkun mwieżna; il-volum tas-soluzzjoni tal-kampjun; il-piż molekulari tal-glukożju huwa 180,16 (g/mol).<0} 5.2.7 5.2.7.Jekk, għal xi raġuni, ma jistax isir kejl ta’ 340 nm, il-kejl jista’ jsir b’tul ta’ mewġa ta’ 365 nm jew ta’ 334, il-figura 6,3, fil-formola ta’ G1 ta’ hawn fuq għandha tieħu post il-figura 3,5 jew 6,18 rispettivament. 6. Kalkolazzjoni u l-espressjoni tar-riżultati (a) E = il-kontenut tal-"lamtu" fi g/100 g: +++++ TIFF +++++ (b) Z = Il-Kontenut tal-‘Glukożju’ kull g/100 g: +++++ TIFF +++++ meta: Gl = Glukożju fi G/l (5.2.6); f = il-fattur tat-trattib (5.1.1); p = il-piż tal-kampjun fi g; 0,9 = skond il-fattur tal-konverżjoni tal-glukożju għal-lamtu. Noti: (1) meta s-soluzzjoni tat-test ma tistax tkun iffiltrata skond 5.1.7 għandhom jiġu adottati metodi xierqa biex tinħareġ soluzzjoni ċara. (2) Meta jkun hemm inibizzjoni ta’ l-enżima, huwa konsiljabbli li jkun applikat metodu li jinvolvi ż-żieda ta’ ammonti magħrufin ta’ lamtu pur. [1] U hija l-unità internazzjonali ta’ l-attività ta’ l-enżima. -------------------------------------------------- L-ANNESS II ID-DETERMINAZZJONI TAL-LAMTI JEW TAD-DESTRINI JEW TAL-KONTENUT TA’ LAMTU IEĦOR MODIFIKAT FIL-PRODOTTI TAS-SUBINTESTATURI 3505 20 10 SA 3505 20 90 TAN-NOMENKLATURA MAGĦQUDA U TAL-KONTENUT AMILAĊEJI TAS-SUSTANZI FIL-PRODOTTI TAS-SUBINTESTAURI 3809 10 10 SA 3809 10 90 TAN-NOMENKLATURA MAGĦQUDA I. Il-lamtu ewlieni jiġi konvertit bl-aċidu idroliżu f’zokkor li huma determinati bil-volum bl-użu tas-soluzzjoni ta’ Fehling. II. L-apparat u l-kimika 1. garafina ta’ 250 ml; 2. garafina gradwata ta’ 200 ml; 3. buretta gradwata 25 ml; 4. Aċtu idrokloriku ta’ 1,19 density; 5. Soluzzjoni ta’ l-idrossidu tal-potassju; 6. Faħam tal-kannol għad-dekolarizzazzjoni; 7. Is-Soluzzjoni Fehling; 8. Soluzzjoni blu tal-metilene (1 %).<0} III. III.Metodu: f’garafina ta’ 250 ml poġġi kampjun li jkun fih madwar 1 g ta’ lamtu. Żid 100 ml ta’ l-ilma distillat u 2 ml ta’ aċidu idrokloriku. Wassal għat-togħlija u għal rifluss għal tliet sigħat. Ittrasferixxi l-kontenut tal-garafina u tat-tlaħlil f’garafina gradwata ta’ 200 ml. Berred u kważi nnewtralizza bis-soluzzjoni ta’ l-idrossidu tal-potassju. Żid ilma distillat sa 200 ml u ffiltra minn ftit faħam tal-kannol tal-dikolarizzazzjoni. Ferra s-soluzzjoni f’buretta gradwata u naqqas għal 10 ml tas-soluzzjoni Fehling bil-metodu segwenti: F’garafina bil-qiegħ ċatt ta’ madwar 250 ml ferra 10 ml tas-soluzzjoni Fehling (5 ml tas-soluzzjoni A u 5ml tas-soluzzjoni B). Ċekċek sakemm isir ċar u żid 40 ml ta’ ilma distillat u kwantità żgħira ta’ kwarz jew ħaffiefa. Il-garafina għandha titpoġġa fuq dixx kwadru ta’ l-asbestos li jkollu toqba tonda ta’ diametru ta’ madwar 6 ċm fiċ-ċentru, filwaqt li l-asbestos jitpoġġa fuq garża tal-fildiferru. Saħħan il-garafina fir-rata tali li l-likwidu jibda jagħli wara xi żewġ minuti. Mill-buretta, żid mal-likwidu jagħli kwantitajiet suċċessivi tas-soluzzjoni taz-zokkor sakemm il-kulur blu tas-soluzzjoni ta’ Fehling bilkemm jibqa’ jintagħraf; imbagħad għandhom jinżiedu 2 jew 3 iqtar tas-soluzzjoni blu tal-metilene bħala indikatur u, għandha titkompla t-titrazzjoni billi kwantitajiet oħra jiżiedu mas-soluzzjoni taz-zokkor, qatra wara qatra sakemm il-kulur blu ta’ l-indikatur jisparixxi. Għal aktar eżattezza t-titrazzjoni għandha tirrepeti ruħha taħt l-istess kondizzjonijiet, pero’ għandha tinżied mingħajr ebda pawsa s-soluzzjoni taz-zokkor meħtieġa biex tirriduċi s-soluzzjoni ta’ Fehling. F’din it-tieni titrazzjoni, it-tnaqqis tas-soluzzjoni ta’ Fehling għandha ssir fi żmien tliet minuti. Għandha tkompli tagħli għal preċiżament żewġ minuti oħra, filwaqt li tinżied il-kimika f’ħin ta’ minuta qatra b’qatra għas-soluzzjoni tat-togħlija sakemm il-kulur blu jisparixxi. Dan il-persentaġġ bil-piż tal-lamtu fil-kampjun għandu jiġi determinat skond il-formula li ġejja: +++++ TIFF +++++ meta: T hija l-kwantita tal-grammi tad-destrożju anidrożju li jikkorrispondi sa 10 ml tas-soluzzjoni ta’ Fehling (5 ml tas-soluzzjoni A u 5 ml tas-soluzzjoni B).Din it-titrazzjoni tikkorrispondi għal 0,04945g tad-destrożju androżju tas-soluzzjoni A li jkun fiha 17,636g ta’ ramm għal kull litru; n is in-numru ta’ ml tas-soluzzjoni taz-zokkor użata għat-titrazzjoni; p is hija l-piż ta’ l-ammont tal-kampjun; 0,95 hija r-rata tal-konverżjoni tad-destrożju anidruż fil-lamtu. IV. Il-Preparazzjoni tas-soluzzjonijiet ta’ Fehling Soluzzjoni A: | F'garafina gradwata għandu jkun maħlul 69,278 g ta' sulfat tar-ramm kristallizzat – Reaġent Analitiku (CuSO47 · 5 H20) - ħieles mill-ħadid f'ilma distillat u li jwassal il-volum ta' litru wieħed bl-ilma distillat.The correct strength of this solution must be verified by a quantitative determination of the copper. Il-qawwa korretta ta' din is-soluzzjoni għandha tkun verifikata b'determinazzjoni kwantitattiva tar-ramm. | Soluzzjoni B: | F'garafina gradwata 100 g ta' sodju idrossidu u 346 g ta' tarttrat tas-sodju tal-potassju doppju (melħ ta' Rochelle) għandhom jinħallu f'ilma distillat u l-volum għandu jiżdied għal-litru wieħed b'ilma distillat. | Iż-żewġ soluzzjoni A u B għandhom ikunu imħaltin bi kwantitajiet egwali immedjatament qabel l-użu.10ml ta’ soluzzjoni ta’ Fehling (5ml tas-soluzzjoni A u 5 ml tas-soluzzjoni B) huma kompletament imnaqqsa, taħt il-kondizzjonijiet deskritti fil-punt III, bi 0,04945g ta’ destrożju anidruż. -------------------------------------------------- ANNESS III SKOPERTA TA' DQIQ TAL-QAMĦ KOMUNI JEW SMIDA F'MAKKARONI, SPAGETTI U PRODOTTI SIMILI (GĦAĠIN) (bil-metodu Young u Giles, modifikat minn Bernaerts u Gruner) I. Prinċipju Estratt tal-kampjun ta' l-għaġin għall-analiżi li huwa ppreparat billi jintuża solvent mhux polari. Dan l-estratt huwa kromatografat fuq saff irqiq ta' ġel silika biex jiġu separati l-isterols preżenti fid-diversi frazzjonijiet tal-band form. Huwa possibli li jiġi determinat jekk il-prodott eżaminat ġiex manifatturat esklużivament minn qamħ durum jew minn qamħ kommuni, jew minn taħlita tat-tnejn skond in-numru ta' bands b'kuluri vivaċi. Huwa possibli li jiġi determinat ukoll jekk ġewx miżjuda bajd. II. L-apparat u l-kimika 1. Omoġenizzatur jew mitħna biex jinkiseb qamħ għat-tħin li jkun jista' jgħaddi minn passatur ta' qies standard b' xibka ta' 0,200mm 2. Passatur ta' qies standard b' xibka ta' 0,200mm 3. Evaporatur b'banju għal-ilma għall-evaporazzjoni taħt pressjoni mnaqqsa. 4. Folja rqiqa tal-ħġieġ, pjanċa rqiqa ta' l-alluminju jew rinforz xieraq ieħor b'qisien ta' 20ċm x 20ċm miksi b'saff irqiq ta' ġel silika. Jekk is-saff irqiq jrid jiġi ppreparat, għandu jiġi użat ġel silika mħallat b'13 % ġips, u għandu jiġi applikat f'saff ta' 0,25mm b'apparat xieraq skond l-istruzzjonijiet tal-manifattur; 5. Mikropipetta biex tqis 20 mikrolitri; 6. Kontenitur bl-għatu tajjeb biex jiġu żviluppati il-kromatogrammi; 7. Atomizzatur; 8. Etere tal-petroleum b'punt tat-tgħollija bejn l-40 u s-60!!! error character !!! Β!!! error character !!! Ί Ċ, iddistillat mill-ġdid qabel jintuża; 9. Etere etile anidru għall-analiżi; 10. Karbonju tetrakloridu għall-kromatografija, iddistillat mill-ġdid qabel jintuża; 11. Aċidu fosfomolibdiku għall-analiżi; 12. 94 !!! error character !!! Β!!! error character !!! Ί Ċ alkoħol etile. III. Metodu Itħan madwar 20g tal-kampjun għall-analiżi ħalli jgħaddi mill-passatur. Poġġi l-kampjun fi flixkun Erlenmeyer u iksi b' 150ml etere tal-petroleum. Ħallih f'temperatura normali sal-ġurnata ta' wara. Ħawwad minn ħin għall-ħin. Imbgħad iffiltra minn lembut Büchner li għandu apparat ta' filtrazzjoni jew minn filtru sintered. Ittrasferixxi is-soluzzjoni ċara hekk miksuba bil-mod il-mod fi flixkun ikkalibrat ta' 100ml. Evaporizza s-solvent taħt pressjoni mnaqqsa billi ssaħħan il-flixkun f'banju ta' ilma f'temperatura ta' 40!!! error character !!! Β!!! error character !!! Ί C sa 50!!! error character !!! Β!!! error character !!! Ί C. Meta s-solvent ikun evaporizza, saħħan taħt pressjoni imnaqqsa għal-għaxar minuti oħra. Meta l-flixkun jiksaħ, iddetermina il-piż ta' l-estratt. Iddilwixxi l-estratt bl-etile etere fuq bażi ta' 1ml etile etere għal kull 60mg ta' l-estratt. Attiva s-saffi rqaq billi twassalhom għal temperatura ta' 130!!! error character !!! Β!!! error character !!! Ί C għal tlett sigħat. Ħallihom jiksħu f'dessikatur li jikkontjeni ġel silika. Folji li mhumiex użati mmedjatament jistgħu jiġu ppreservati fl-istess dessikatur. Applika, qatra qatra, 20 mikrolitru tas-soluzzjoni ċara biex tifforma band ta' wisa' konstanti u tul ta' 3 ċm fuq saff preferibbilment attivat riċentement. Ħalli s-solvent jevaporizza. Uża kontenitur kromatografiku li l-ħitan tiegħu huma miksija b'karta li tiffiltra mxarrba kompletament bis-solvent biex tiżviluppa l-kromatogramma taħt temperatura normali b' karbonju tetrakloridu. Madwar xi siegħa wara s-solvent jilħaq għoli ta' 18 ċm. Neħħi l-folja u ħalli s-solvent jevaporizza fil-miftuħ. Għall-separazzjoni aħjar tal-bands, żviluppa l-kromatogramma għat-tieni darba. Erġa' ħalli s-solvent jevaporizza fil-miftuħ. Sprejja s-saff irqiq tal-ġel silika b'soluzzjoni ta' 20 % aċidu fosfomolibdiku f'alkoħol etile. Il-kulur tas-saff jrid ikun isfar uniformi. Żviluppa l-bands billi ssaħħan il-folja sprejjata b'temperatura 110!!! error character !!! Β!!! error character !!! Ί C għal ħames minuti. IV. Interpretazzjoni tal-kromatogramma Jekk il-kromatogramma turi band waħedha ewlenija b'kulur vivaċi b' Rf ta' madwar 0,4 sa 0,5, il-qamħ użat għall-manifattura tal-għaġin in kwistjoni huwa qamħ durum. Jekk, minflok, jidhru żewġ bands ewlenin ta' vivaċità ugwali, il-materja prima użata huwa il-qamħ komuni. Taħlitiet ta' ta' qamħ durum u qamħ komuni jistgħu jiġu assessjati b'valutazzjoni tal-vivaċità relatttiva taż-żewġ bands. Jekk hemm tlett bands (żewġ bands ta' għoli bħal-dak tal-bands ewlenin għal-qamħ kumuni u band oħra fosthom) ikun ġie miżjud bajd mal-għaġin. F'dan il-każ, il-materja prima użata huwa qamħ durum jekk il-band tan-nofs hija iktar vivaċi mill-band ta' fuq. Imma, jekk il-band ta' fuq hija iktar vivaċi mill-band tan-nofs, il-materja prima użata huwa qamħ komuni. --------------------------------------------------